मेरे पापा ने मुझे बहुत लाड दिया है. इसीलिए मेरी कलाई पर लिखा है डैडीज लिटिल गर्ल. मुझे नहीं पता कि कितनी बेटियों को अपने पापा से इतना प्यार मिलता है. कि उनके पापा उनके बेस्ट फ्रेंड हों. मैं उनसे हर बात कर सकती थी. साथ ही आंखों की शर्म भी थी. ऐसा ही लाइफ पार्टनर भी चाहिए मुझे. जब पापा ने मुझे ये कीमती रिंग दी थी तो यह एक सिंबल था. कि जो भी मेरी जिंदगी में आएगा, उसे इतना ही खयाल रखना होगा. मगर मीडिया में खबरें उड़ती रहीं कि ये प्रियंका को रिंग किसने दी.